Diari Oficial de la Generalitat Valenciana


Sumari del DOGV 9302, del 21-03-2022 (2022/1986)

RESOLUCIÓ de 6 d'octubre de 2021, del director general de Qualitat i Educació Ambiental, per la qual es formula l'informe d'impacte ambiental del projecte sondeig per a la captació d'aigües subterrànies, parcel·la 71, del polígon 12, partida El Mas de Aguilar, al terme municipal de Caudiel. Expedient 105/2019/AIA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9302

Data del DOGV
:   21-03-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/1986


Data del document
:   06-10-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Caudiel
    * impacte ambiental

RESOLUCIÓ de 6 d'octubre de 2021, del director general de Qualitat i Educació Ambiental, per la qual es formula l'informe d'impacte ambiental del projecte sondeig per a la captació d'aigües subterrànies, parcel·la 71, del polígon 12, partida El Mas de Aguilar, al terme municipal de Caudiel. Expedient 105/2019/AIA. [2022/1986]  
«Informe d'impacte ambiental  
Expedient: 105/19-AIA.  
Títol: Sondeig per a captació d'aigües subterrànies.  
Titular: Luis Manuel Cercós Lorenzo.  
Òrgan substantiu: Servei Territorial d'Indústria i Energia (Castelló).  
  
Exp. en l'òrgan substantiu: ASOSUB/2016/13/12.  
Localització: parcel·la 71 del polígon 12, partida El Mas de Aguilar, al terme municipal de Caudiel (Castelló).  
  
Descripció del projecte  
L'objecte del sondeig és la captació d'aigua subterrània destinada a reg en aquesta parcel·la. Es tracta d'un sondeig de - 130 m de profunditat ja perforat a rotopercussió amb un diàmetre de 250 mm. La columna litològica, excepte els primers metres de material detrític quaternari, està formada pràcticament per calcàries juràssiques, pel que sembla amb xicotetes intercalacions margoses que haurien conferit un caràcter semiconfinat a l'aqüífer, perquè l'aigua es va tallar cap a -100 m i va pujar el nivell estàtic fins a -9 m (aproximadament uns 671 msnm).  
El sondeig va ser entubat amb canonada de 200 mm de diàmetre i 5 mm. Es va aforar amb aire comprimit extraient un cabal de 2,2 l/s amb un descens dinàmic estabilitzat a - 55 m. Amb aquestes dades s'estima una transmissivitat T = 5 m²/dia. L'aqüífer captat és, per tant, de baixa entitat, encara que forma part de la massa d'aigua subterrània 080.125: Jérica.  
El sondeig està enclavat en un entorn agrícola de secà, algunes desenes de metres al nord de la via verda Ojos Negros i del ferrocarril València-Saragossa. Afecta sòl no urbanitzable comú i es troba allunyat de terreny forestal, espais naturals protegits i a priori d'altres possibles elements ambientals o culturals catalogats o de consideració.  
  
Per a situar la màquina perforadora es van utilitzar els camins existents i únicament va fer falta anivellar lleugerament 150 m² de superfície. Els quasi 6 m³ de detritus extrets van ser utilitzats en condicionaments dins d'aquesta parcel·la agrícola.  
  
Tramitació administrativa  
Mitjançant l'escrit signat el dia 4 d'octubre de 2019, pel cap del Servei Territorial d'Indústria i Energia de Castelló (referència expedient ASOSUB/2016/13/12) va tindre entrada en aquest òrgan ambiental el document ambiental del projecte, a fi de ser sotmés al procediment d'avaluació ambiental simplificada, segons l'annex II de la Llei 21/2013, de 9 de desembre d'avaluació ambiental.  
Es tracta d'un projecte ja realitzat, no obstant això, cal indicar que per la referència de l'expedient en l'òrgan substantiu, l'inici de la tramitació d'autorització d'aquest data de 2016, per la qual cosa no resulta d'aplicació l'indicat en apartat cinc de la Llei 9/2018, de 5 de desembre, per la qual es modifica l'article 9 de la Llei 21/2013, de 9 de desembre avaluació ambiental.  
Dins del tràmit de consultes, segons article 46 de la Llei 21/2013, d'avaluació ambiental, es va traslladar l'expedient al Servei Territorial de Medi Ambient (STMA) de València, amb data 19 de novembre de 2019, per disposar aquest de tècnic especialista en hidrogeologia i a fi d'informar sobre les afeccions ambientals derivades de l'execució del projecte.  
Amb data 25 de novembre de 2020, s'emet un informe proposta de la Unitat d'Impacte Ambiental de l'STMA (Direcció Territorial de València) en el qual es fa repàs de les característiques tècniques del projecte i de les seues possibles afeccions ambientals, on s'emet informe favorable de l'actuació i proposa, als efectes ambientals, la seua resolució favorable amb una sèrie de suggeriments que han sigut considerats en aquesta resolució.  
  
Consideracions ambientals  
A partir del document tècnic tramitat, de l'anàlisi efectuada, així com de la consideració dels criteris de l'annex III de la Llei 21/2013, modificat per la Llei 9/2018, resulta el següent:  
a) La superfície afectada per les obres de perforació i suport d'aquestes es limiten a 150 m² i és igualment escassa la duració de les obres. No es preveuen efectes residuals després de l'aplicació de les mesures protectores i correctores previstes.  
b) No resulta previsible que es puguen produir efectes apreciables sobre hàbitats naturals, la Xarxa Natura 2000 ni a priori sobre cap altre element ambiental ni historicocultural.  
c) No s'ha plantejat l'acumulació d'efectes negatius respecte a altres projectes ni tampoc que la perforació tinga afeccions significatives sobre l'aqüífer, si bé els possibles efectes hidrogeològics entren en les competències directes de l'organisme de conca i disten molt dels llindars considerats en la Llei 21/2013, d'avaluació ambiental (grup 8 de l'annex II).  
d) Al marge de l'aprofitament hídric, la utilització de recursos naturals resulta irrellevant en aquest tipus d'obres, així com la generació de residus més enllà dels detritus de la perforació, de baixa entitat i de composició terrígena que no suposa cap problema d'eliminació.  
  
e) Els efectes contaminants de l'actuació es limiten a l'ús de maquinària (emissió de gasos de combustió i sorolls), amb efecte breu i d'escassa rellevància ambiental. El risc d'accidents queda regulat per les normes laborals i de seguretat minera, que competeixen a l'òrgan substantiu, i és poc probable que puguen tindre efectes ambientals de consideració.  
f) El sondeig se situa en un entorn agrícola de secà i qualificat com a sòl no urbanitzable comú, segons el planejament urbanístic vigent.  
  
Quant a la relació amb els criteris de l'annex III de la Llei 21/2013, de 9 de desembre, es pot concloure que el projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
  
Consideracions jurídiques  
El projecte de perforació per al sondeig d'aigües subterrànies constitueix un cas d'avaluació d'impacte ambiental simplificada, d'acord amb l'annex II - grup 3.a 3r de la Llei 21/2103, de 9 de desembre.  
L'expedient ha seguit el tràmit d'avaluació d'impacte ambiental simplificada, previst en la secció 2a, capítol 2 del títol II de la Llei 21/2013.  
El Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
  
Per tant, a proposta del Servei d'Avaluació d'Impacte Ambiental, fent ús de les atribucions que tinc, resolc:  
  
Primer  
Estimar que el projecte per a l'autorització i equipament del sondeig projectat a la parcel·la 71, del polígon 12, del terme municipal de Caudiel, promogut per Luis Manuel Cercós Lorenzo, sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient i no requereix una avaluació d'impacte ambiental ordinària, sempre que s'ajuste a la documentació que consta en l'expedient, a les previsions del projecte i del document ambiental i als termes d'aquest informe, en particular:  
  
1. Les actuacions realitzades i per realitzar hauran de quedar fora de les zones d'afecció del camí ramader Ojos Negros i del ferrocarril València-Saragossa.  
2. S'haurà de preveure que, llevat que l'òrgan competent ho determine innecessari per disposar d'altres opcions o d'una xarxa suficient, el sondeig quede habilitat i disponible per a futurs controls de piezometria i de mostreig de l'aigua subterrània.  
3. Durant el possible assaig de bombament i a fi de previndre processos erosius i danys en infraestructures i propietats adjacents, l'aigua extreta haurà de ser correctament evacuada cap a llits naturals. Si es produïren danys, el titular del sondeig haurà de reparar els desperfectes i, si escau, indemnitzar els afectats pels perjudicis ocasionats.  
4. El material extret del sondeig haurà de ser reutilitzat d'acord amb l'Ordre APM/1007/2017, de 10 d'octubre, sobre normes generals de valorització de materials naturals excavats per a la seua utilització en operacions de rebliment i obres diferents a aquelles que es van generar.  
5. Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata i adoptar les mesures pertinents per a la seua protecció i conservació de conformitat amb el que es preveu en els articles 63 i 65 de la Llei 4/1998, d'11 de juny, del patrimoni cultural valencià.  
  
Segon  
De conformitat amb el que es preveu en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera autoritzat el projecte en el termini màxim de quatre anys des de la seua publicació, llevat que s'acorde la pròrroga de la vigència de l'informe d'impacte ambiental.  
C. L'informe d'impacte ambiental no serà objecte de cap recurs sense perjudici dels que, si escau, siguen procedents en via administrativa o judicial contra l'acte, si escau, d'autorització del projecte.  
  
Tercer  
L'òrgan substantiu publicarà en el butlletí oficial corresponent la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 6 d'octubre de 2021.- El director general de Qualitat i Educació Ambiental: Joan Piquer Huerga.»